વિપક્ષે સરકાર પર અનેક આકરા આક્ષેપ કર્યા ત્યારે અમિત શાહે સરકારનો પક્ષ લેતા હિંસાપીડિત પરિવારો પ્રત્યે સહાનુભૂતિ વ્યક્ત કરી હતી. 

આ પહેલાં વિપક્ષે દિલ્હીની હિંસા પર સરકાર પાસે જવાબ માગતા સંસદમાં હોબાળો કર્યો હતો ત્યારે સરકારે હોળી પછી સંસદમાં આ મુદ્દે ચર્ચા કરાવવાની વાત કહી હતી. 

અમિત શાહે કહ્યું કે "હોળી પર કોઈની ભાવના ન ભડકે તે માટે હિંસા પર ચર્ચા હવે કરવામાં આવી છે."

તેમણે કહ્યું કે દિલ્હીમાં હિંસામાં 52 લોકોનાં મૃત્યુ થયાં.

અમિત શાહે વિપક્ષ પર આકરા પ્રહાર કરતા કહ્યું, "દિલ્હીની હિંસા એક કાવતરા હેઠળ થઈ હતી અને કોઈ ધર્મ, જ્ઞાતિ અથવા પાર્ટી સાથે જોડાયેલા હોય, દોષીને છોડી દેવામાં નહીં આવે."

અમિત શાહે હૈદરાબાદના સાંસદ અસદુદ્દીન ઓવૈસીને ટાંકતા કહ્યું કે દિલ્હીની હિંસામાં મંદિર અને મસ્જિદ બંનેને નુકસાન થયું.

ઓવૈસીએ દિલ્હીમાં મસ્જિદને સળગાવવાનો ઉલ્લેખ કર્યો હતો. 

દિલ્હીની હિંસા માટે દિલ્હીની પોલીસ અને અમિત શાહ સામે વિપક્ષે ગંભીર પ્રશ્નો ઊભા કર્યા હતા.

તેના જવાબમાં અમિત શાહે કહ્યું કે "પોલીસે હિંસાને દિલ્હીના ચાર ટકા વિસ્તાર અને 13 ટકા વસતી સુધી સીમિત રાખી હતી. દિલ્હી પોલીસે સારું કામ કર્યું અને પ્રથમ માહિતી મળ્યા પછી 36 કલાકમાં પરિસ્થિતિ કાબૂમાં લીધી હતી." 

અમેરિકાના રાષ્ટ્રપતિ ડોનાલ્ડ ટ્રમ્પ ફેબ્રુઆરી 25 તારીખે દિલ્હીની મુલાકાતે આવ્યા હતા. દરમિયાન થયેલી હિંસા પર અમિત શાહે કહ્યું, "ટ્રમ્પનો કાર્યક્રમ પહેલાથી નક્કી હતો. હું મારા લોકસભા વિસ્તારમાં હતો, મારી ત્યાંની મુલાકાત પણ પહેલાંથી નક્કી હતી."

"પરંતુ મને દિલ્હી વિશે માહિતી મળી ત્યાર પછી મેં ટ્રમ્પની મુલાકાતથી જોડાયેલા કોઈ કાર્યક્રમમાં હાજરી નહોતી આપી."

300થી વધારે લોકો ઉત્તરપ્રદેશથી આવ્યા હતા 

દિલ્હીમાં હિંસા પછી અજિત ડોભાલે અસરગ્રસ્ત વિસ્તારની મુલાકાત લીધી હતી

"મેં અજિત ડોભાલને વિનંતી કરી કે તેઓ હિંસાથી પ્રભાવિત વિસ્તારમાં જાય અને પરિસ્થિતિનો તાગ મેળવે.  હું ત્યાં ગયો હોત તો પોલીસને સાથે જવું પડત અને તેમની વ્યવસ્થામાં તકલીફ થઈ શકી હોત. "

"જ્યાં હિંસા થઈ ત્યાંના ભૂગોળને પણ સમજવું જોઈએ. એ ગીચ વસતીવાળો વિસ્તાર છે."

"કદાચ દેશમાં સૌથી વધારે ગીચ વસતીવાળો વિસ્તાર છે. અહીં પોલીસ અને ઍમ્બ્યુલન્સ પણ મુશ્કેલીથી પહોંચે છે."

તેમણે જણાવ્યું કે દિલ્હી પોલીસે અત્યાર સુધી 700થી વધારે એફઆઈઆર દાખલ કરી છે.

હિંસા સંદર્ભે 2647 લોકોની અટકાયત કરવામાં આવી હતી. 

"ફોન... \n\nમને ઉપરના લેખ માટે સારું શીર્ષક આપો.
દિલ્હીની હિંસા એક યોજનાબદ્ધ કાવતરા હેઠળ થઈ : અમિત શાહ